
introdukcija 


kuo pradėti 

kaip tadeuszui eilute kuri nieko nereiškia 

ar auksiniu rankenos bumbulu iš vaikystės 
kuris irgi nieko nereiškia 

už kurio po šiai dienai laikaus 

nepraverdamas durų 

o galbūt padėkomis visiems tiems 

kurie prisidėjo prie pilnametražio eilėraščio sukūrimo 
asistentams konsultantams sapnų personažams 
tamerlano genams tuštybei ir ruštumai 

kuo pradėti 

kad nepasakytum per daug: 

kad neprarastum kantrybės ir nesusikeiktum 
geresniojo savo aš akivaizdoje 

kad neišeitų šnipštas iš penkių dešimčių metų 
net ir iš vienos dienos 

kai griebies už auksinio bumbulo 

ir vietoj me culpa sakai gyvenimas tai aš 

ir dar sykį trūkteli duris 

kuo pradėti 

ar ne sąlygos sakiniu 

ar ne bobūnės jeigu 

sakydavo pasiimsiu su savimi jeigu būsi geras 
jeigu būsiu 

pasiims 


6) 


| 


pačiam sau pačiam sau pačiam 
sau pačiam sau pačiam sau 
pačiam sau pačiam sau 
pačiam sau pačiam 

sau pačiam sau 

pačiam sau 


panašus 


išsigyniau savo vardo 

savo nuotraukų pirštų acspaudų išgulėtų lovų 
irvis tiek skambina 

visais telefonų knygos numeriais 
suranda ir ciuriche ir berlyne 

tai ne jūs? nieko tokio 

netgi geriau 

tada galime atvirai 

juk jūs niekad ir nebuvote jūs? 
tikra tiesa tie vardai 

tik kelia painiavą 

per gyvenimą apauga 

kaip mėlynasis banginis moliuskais 
pravardėm slapyvardžiais 

krikšto vardais 

pats nebežinai kuris ryte 

iškelia koją iš lovos 

sakot dar nearsikėlėt? 

taip taip dabar madoj 

anomijos gamtos anomalijos 
anonimai alkoholikai 

abonentai iki pareikalavimo 
norėtumėt susipažinti 

su savimi per pažinčių biurą? 

ne ne jūs be reikalo pykstat 

dabar nesvarbu kas kam skambina 
jūsų nėra duomenų bazėje 

bet mes ką nors surasime 

panašų kaip du vandens lašai 
parikėkit 


(9) 


kuo būčiau 


properšoj — mėlynas pažadėtosios giedros sklypas 
kuo būčiau jeigu ne lietus 


pilka išaugtine striukele stypčioju sepryniasdešimtaisiais 
per šlapius sidabrų dobilus 
su varnalėšos lapu ant galvos vietoj kepurės 


iki pat gedimino prospekto aštuoniasdešimtaisiais 
kur ir toliau stypčioju pačiu gatvės viduriu 
šokdindamas skėtį plėšdamas stewartą 

žam sailing i am sailing bome again cross the sea 

ž am sailing stormy waters to be near you to be free 


ir per altajaus kalnus su brezentine abalachovo kuprine 
devyniasdešimtaisiais po plyštančia nuo lietaus 

adatų skraiste 

pro pat beluchą čiabuvių šventąjį kalną 

žemyn link barnaulo aplankyti savęs 

gulinčio ėdžiose su šventąja savo šeimyna 


kuo būčiau 

jeigu ne švino lietus keturiasdešimtaisiais rešioruos 
laistyčiau šiandien savo senelių 

perdžiūvusius kryžius 

suvarpytus kirvarpų ir tujų spyglių 

kur nors prie obelių ar leliūnų 

buvo pažadėtas ir jiems giedros sklypas 

negavo kažkas apgavo 

bobūnė sakė klaida viešpaties ministerijoj 

kiti sakė klaida genų kombinacijoje 

tokiems tik važiuoti ir važiuoti 

iš vieno lietaus į kitą 

keisti traukinius kai baigias anglis 

kai baigiasi duona kai vyno tik lašas 

įsigėręs į baltus marškinius ir tas pats 
greičiausiai iš trisdešimtųjų neišplaunamas 
neįveikiamas kokiais anestetikais detergentais 


kuo būčiau jeigu ne bajoro kraujas 
kurio ne kaži kiek ir likę 

keli raudonieji kūneliai klaidžioja 
murmansko lietvamzdžiais 
eilėraščių tirštėjančiom venom 
keli rieda zabarijos lango stiklu 
pramaišiui su lietaus kūneliais 
laša iš dvidešimto amžiaus 

į paskutinįjį 


(m) 


žolė žolė žolė 


naktimis kankina miegas 

nieko nesėju o pjaunu juodą akiduobių žolę 
galandu dalgį kol lieka vien ašmenys 

kol nieko nelieka sapno ražiena 

verčiuos ant kito šono dabar esu dar toliau 
pats minties pakraštys 

vien ašmenų blizgesys 

penkiasdešimties žiemų žmogus 

netikslus vertinys gal iš brailio gal iš tos kalbos 
kuri neturi sinonimų kuri neturi žiemos 
kalbos kuria kalbu per miegus 

su žole aštriais kirčiais per pašaknius 
plačiom pradalgėm per naktis 

artinuos drąsiai ne taip kaip gyvenime 

ir nepriartėju nė per nago juodymą; 
būčiau tikslus sakyčiau prie išganymo 
nirvanos ar prašviesėjimo 

rasčiau ir daugiau žodžių 

savo skurdžiam žodyne 

esu deja penkiasdešimties žiemų 

todėl sakau žolės žolės žolės 


(12) 


liežuvis neapsiverčia 


kirviu klausinėju medžio 
akmenimis glamonėju moterį 
liežuvis neapsiverčia sakyti tiesą, 
tiesą ir tik tiesą 

todėl bylinėjuos su kaimo durneliu 
dėl žemės lopo 

kapinių pakrašty. 

esu pakaltinamas 

esu pakasamas 

todėl turiu laiko kariauti 

nekasu apkasų 

gilinuos į kitus dalykus 

muštruoju paukščius 

lygiuoju debesis į vėją 

jau daug pavyksta 

neapsiverčia liežuvis sakyti kad viskas 
nebent išgėrus 

ber tuomet liežuvis neapsiverčia pats 
tuomet jau pars vartausi 

kirviu klausinėju moterį 
akmenimis glamonėju medį 
kariauju ergo gyvenu 

ergo demobilizuos vieną dieną 
kartu su kaimo durnelių 

ankštoje bričkelėje kratysimės 

visą amžinybę ligi kito gyvenimo 

žinai ir kas 


ar prisimena mane tos dienos 
kurių aš jau nebe 

tos moterys tie ranka 

prikeverzoti lapai 

žmogiška pernelyg žmogiška 
kabintis į mirusius 

aš rašau tik eilėraštį 

jie mano gyvenimą 

skirtumas nedidelis 

tik plyšys tarp negrabiai sukaltų 
grindlenčių zabarijoj 

ar dviejų ledo lyčių neryje po atlydžio 
šokinėji nuo vienos ant kitos 

nuo lentos ant lyties 

nuo žodžio prie žodžio 

pagal vieną termodinamikos dėsnį 
ledas traukias nuo karščio 

kol virsta plėnim ir pelenais 

pagal kitą dievas gyvena properšoj 
ir žinai kad prisišokinėsi 

žinai ir kas 


(4) 


dangus griūva 


žiemiškai valgai ir žiemiškai vaikštai 

įtampa kojų raumenyse atpalaiduotos smegenys 
periferiniu žvilgsniu bandai pagauti per zabarijos 0zą 
skuodžiantį kiškį 

keturi varomieji prieš tavo du ramentus 


lažybas laimit abu 


kai įtempi smegenis viskas atvirkščiai 
klupinėji žodžių provėžose 

ir kiškis atrodo visai nebe kiškis 

artėja link tavęs tarsi būtum be kvapo 

tarsi tavo baimė neskleistų periferinės smarvės 
tarsi ozu slinktų ledynas 

visu akipločiu 

dabar jau tu bėgi 


nestatyčiau šįkart už tave 
skeltalūpi mąstytojau 


15) 


laikas sugrįžt donkichote 


lygiai dvyliktą varpas kviečia į karą 
niekas neausigręžia eina kaip ėję 

iš vieno gyvenimo į kitą 

bučiuojas kalbas telefonu 

negi mane 

viskam pasiryžęs 

sakau ir spaudžiu dešinę prie smilkinio 
kaukšteliu basų kojų kulnais: 

pasiryžęs pereiti karvių užminuotus laukus 
iki par malūno griuvėsių 

šaudyti tuščiais žvilgsniais į pikiruojančius varnėnus 
šliaužei po žydinčių jazminų dūmais 

be dujokaukės be baimės 

pasiryžęs nelenkti galvos prieš staktą 
netekti galvos dėl moters 

varpas nutrūksta staiga kaip ir prasidėjęs 
tolsta kanonadų aidas 

sėdu ant kelmo 

su lenktiniu peiliuku rankose 

atsiriekiu juodos duonos riekę 

duriu svogūno laišku į druską 

pats pietų metas 

laikas pars laikas sugrįžt donkichore 

ginčytis su savimi nėra prasmės 


gruoblėtas vėjas kaulai girgžda 
priešintis nėra prasmės sakai 

yra 

daug prasmių 

po vieną ant kiekvieno medžio 
sausy kybo tarsi pernykščiai lapai 
tarsi mebijaus juostos susisukę 
visad viena pusė 

baigi kuo pradėjęs 

ko dar tikėjais 

nepataisomas agnostike 

nuėjęs pusę kelio 

kur nei pradžios nei pabaigos nematyti 
mano aklas homere 

rašantis istoriją 

kuri galioja taviems vaikams 

yra 

po vieną itakę 

ant kiekvieno antkapio 

po vieną šokį 

ant kiekvieno vėjy išbarstyto kaulo 


7) 


kažkas ne taip 


kažkas ne taip šioje karalystėje 
vienas esu 

nušvitimai pramaišiui su ašarom 
rūkas pramaišiui su vėju 
išsiriesiu nuo saulėtekio iki pilnaries 
visu ūgiu 

nebekankina stuburo išvaržos 
kaip ir apsiraminęs 

nebelipu sienom 

butelio stačiomis uolomis 
nebegriežiu dantimis per naktis 
kaip ir susitupėjęs 


paskelbiau karą kurmiams 

per dienas minuoju tranšėjas 

rengiu dujų atakas 

paskelbiau karą skruzdėlėms 

užlieju karakombas 

mindau trypiu iš įsiūčio 

šoku dervišų šokius ant bekūnių lavonų 
paskelbiau karą amarams vorams musėms 
lervoms ir drugeliams 

purškiu laistau spjaudau 

kapoju ketvirčiuoju plėšau 

užkasu ir atkasu 


(8) 


laidoju ir ekshumuoju 

dar nė vieno mūšio nepralaimėjau 
nesakyčiau kad ir laimėjau 
nesakyčiau kad ir tikuosi 

kažkas ne taip šioje karalystėje 
bet kam tai rūpi 

kai esi taip arti pergalės 


(9) 


3D 


atidarau net nelaukęs skambučio 
įsmunka pro durų ekraną 
jaunas vyras aktoriaus veidu 

ir be šopeniškų preliudų siūlo 
dimensiją 

turiu sakau jau ir ne vieną 
nebent su nuolaida 

esu akcijų auka 

kaip jokūbas tik visai atvirkščiai 
statistinis vartotojas 

tokius biblija deja nuryli 

viena dimensija priklauso 

pagal paso duomenis 

turiu ir antrą 

vasarom traukiu į kalnus 
norėčiau nebent atsarginės 
panašios kaip turi kaimynas orfėjas 
kad ir poros metrų 

žemiau jūros lygio 

kada nors pravers 

šypsos vyras žvaigždės veidu 
tikrai manęs nepažįsta 

ir kodėl turėtų 

esame skirtingose dimensijose 
nesmagu nors skradžiai prasmek 


(20) 


wildspitz 


geriau už kalnus gali būti tik kalnai, kuriuose dar nebuvai 


VLADIMIKAS VYSOCKIS 


kam rūpi tie kilometrai virš jūros lygio 
tie metai batų dydis tie skaičiai daugybos lentelėj 
kalnų matematikos studentas 

bandau įsikirsti į kalno logiką 

visais nagais 

daugiau dangaus mažiau deguonies 
pilstau iš vieno plaučio į kitą. 

pridedu atimu dauginu iš ledinio gūsio 
ir vis tiek gyvenime lieka nežinomasis 
lieka klausimas koks neišsipildęs sapnas 
nešė į tas akmenų galerijas 

nelaikau prakaito širdis ir ta 

atsilieka per porą dešimčių metų 

ir tik pačioj viršūnėj pasiveja 


į kitą pasaulį mes išeiname dalimis 
prisiminiau bičiulio žodžius 
leisdamasis žemyn 

jau be kojų 

pūslių pagalvėlėm 


(ai) 


prarandu tašką ir kablelį 


nors viešpats dar turėtų vartytis lovoj 

po sunkios darbo savaitės 

saulėtas rugsėjo rytas galėtų būti ir gruodis 
ir kovas koks viešpatie skirtumas tau 

kada ateina sekma diena 

rūko ranka braukia lygiu ežero paviršiumi 
nesiekia poncijaus piloto viršūnės 

gaudo iššokančias žuvis ir vėl grąžina į gelmę 
jau įrašytas į krikšto knygas 

nurenka bažnyčias nuo miestelio arbor mundis 
palikdama tik varpus 


it tai yra gera sako šiek tiek abejodamas 
kas sako kieno lūpomis 

kiekvieną sekmadienį tarsi pirmą kartą 
kam sako 

kalbas su savimi atsakyčiau paklaustas 
kiekvieną sekmadienį rašo 

pradžios knygą būties prolegomenus 
sakytų filosofas kiekvieną kartą pirmą eilėraštį 
savo gyvenime sakyčiau aš 

tvarko savo minčių dirbtuvės 

kiekvieną sekmadienį nubraukia dulkės 
nuo veidrodžio 

kad geriau matytų tai kas yra gera 


(2) 


einų siurblių 

per cigarečių pelenus ant palangės 

Žemės gurvuolius po plyštančiais sportbačiais 
braukiu per kompiuterio klaviarūrą 

ir staiga nebelieka dviejų klavišų 

atleisk viešpatie mano nevalyvumą 

mano šventvagišką neraštingumą 

šiam cilėraščiui ir likusių bus per akis 


taškas ir kablelis tik taškas ir kablelis 
tokie niekai tokį sekmadienio rytą 


(25) 


pačiam sau 


arbatinis urzgia prasigėrusiu balsu. 
naujas dar mokėjo švilpauti 
nesudėtinga melodija ne lakštingala 
pritardavau kaip mokėdavau: 

be klausos ber girdintis kaip vartos sąžinė 
busdama pašonėj 

dabar jau nesusišnekam 

netikiu šiandien nė vienu jo žodžiu 
tepuos sumuštinį 

mano rankose aštrus peilis 

slysta sviesto paviršium 

kaip ir gyvenimas sakyčiau 

tik atšipusia puse sakyčiau dantyta 
flosofuoju apsimetu kad negirdžiu 
mes kaip kraujo broliai 

geriam tą patį vandenį 

tavo gerklė mano gerklė 

todėl ir neatsiliepiu 

pars žinau kad degsiu pragare 

ant melsvos dujų liepsnelės 
urgedamas eilėraščius 


pačiam sau 

II 


muzikinė dėžutė muzikinė dėžutė 
muzikinė dėžutė muzikinė 
dėžutė muzikinė dėžutė 

muzikinė dėžutė 


matavimo vienetai 


celsijus kai traukia skersvėjis perone 

kai nesulaukęs traukinio keliauji bėgiais 

ir sniegas mažomis vinimis kala tave prie karpatų peizažo 
celsijus kai išjungia kraujotaką. 

kai nepadeda trejos devynerios 

kai rytas nėra protingesnis už vakarą 

celsijus kai nori kito vaidmens 

kai stypčioji scenoj degančia 

juokdario kakta 


dioptrijos kai apsipažįsti 

kai neperskaitai kainos 

ir moki už visą gyvenimą 

dioprrijos kai sėdi ne į tą troleibusą 
negrįžti į kalvarijas 

dioptrijos kai ironijos akiniai 

sekundės kai finišo tiesioji 

kai esi paskutinis 

žalgirio stadione mokyklos spartakiadoje 
minutės kai omnitelis kai ne ryšio zonoje 
kai šauki į tuščią ragelį 

valandos kai skaičiuoji avis neužmigdamas 
užmigęs pabundi nuo danties skausmo 
dienos kai sninga žiedlapiais 

kai nieko nevyksta arba važiuoji per lenkiją 
spausdamas akselerarorių iki dugno 

voltai kai perdegi 

kai nutrūksta siūlelis 

ir tavaruoji tamsoj 

didysis žiemos išpardavimas 


šykštėja šaltis sniege vis mažiau dvasios 

nes dvasia tai giliai į kūną įspaustos viešpaties pėdos 
ar ne taip mano bičiuli romantike 

o kiek čia to sniego belikę 

per sprindį ir tas kaip vėžlio šarvas 

kuriame visa mūsų atlydžių biografija 

kaip šumerų dantiraštis tik įskaitomas be žodyno 
su šunų ir kačių komentarais paraštėse 
pabelsk aulinio baro kulnu ir išgirsi 
vivaldžio rekviem žiemai 

kurios jis nespėjo parašyti pernelyg užsiėmęs 
harmoningo gyvenimo paieškom 

ieškau ir aš teisingiau sakyti ieškojau 
esamasis laikas pernelyg netvarus 

banalu būtų sakyti kaip sniegas 

bet čia banalumas atlieka rimo vaidmenį 
norėjau rimuoti ne eilėraštį bet gyvenimą 
todėl džiaugiuos sutapimais 

štai žinutę gavau didysis žiemos išpardavimas 
išėjo iš mados išparduoda žiemą 

mano visi apdarai tokie iš antrų rankų 
eilėraščiai antro spaudimo 

pirksiu žiemą už pusę kainos 

už pusę sumokėto žiemai gyvenimo 

jaukas 


dešimtą ryto užrašyti mintį 

kuri dar nepabudo toks noras būti nekasdieniškai 
pasirišti Iipsg auksiniais dryželiais 

išeiginiais came! batais įsibrist į chaoso purvą 
kasdien būti kaip niekad 

užmetus meškerę laukti auksinės žuvies 
traukti kraujuojančią 

ką ji pasakys suplėšyta žiauna 

ką aš parašysiu dešimtos valandos eilėraštyje 
traukiantis kabliuką iš savo ryklės 

giliai prarijau pagundą gyventi 

išvelku pats save į dienos šviesą 

pats su savimi kalbuosi 

pats savo norus išpildau 

štai ir eilėraštis jau į pabaigą 

jeigu eilėraštis gali turėti pabaigą 

jeigu tai ne jaukas didesnio formato istorijai 
gal net visam jonos gyvenimui 

banginio tarpdanty 


gyvenu abrozdėly 


štai paveikslėlis kabo 

abrozdėlis sakytų bobūnė 

mokė mane kalbėti 

tebaigusi dvi klases 

poniškų žodžių perėjūnų trupinių prisirankiojau 
iki šiol byra iš kiaurų kišenių 

nuotrauka kurioj gyvenu nuo praėjusio amžiaus 
išlipu kasryt pasižmonėti 

laikrodį prisuku tą patį mechaninį 

irgi iš praėjusio amžiaus 

pamiklinu kojas išvėdinu laikraščius 
dulkės nuo veidrodžio nubraukiu 

net nepasižiūriu kokios naujienos jame: 
svarbiausia tvarka 

kad užsukęs kreditorius būtų tikras 
gyvėna čia dar nepabėgo į užsienius 

mokus dar gyvas 

gyvas gyvas ir bobūnė gyva tame abrozdėly. 
ir protėviai tie patys šlėktos 

visi gyvi stovi prie wvartelio 

ir arklio uodega matos 

ir aš pasilypėjęs ant vežimo 

pozuoju kaip pasamdytas 

dievas mato ne griekas taip stebeilytis 

į objektyvą ne veidrodis juk. 

daug giliau matos net jeigu ir nematai 

ne griekas sakytų bobūnė 

ne griekas sakau ir aš 

gyventi abrozdėly 


(30) 


toks žaidimas. gegužei ant nulūžusio beržo 


žiemos pabaiga bet smėlis suvirtęs gurvuoliais 

prie žiojinčios kapo duobės 

nosys raudonos šniurkščioja veik visi 

dauguma dėl kaulus čiupinėjančio vėjo 

kunigas neužtrunka ašaringajai marijai vietos nepalieka 
properšoj blyksteli saulė ir sužaidžia spindulių pasjansą ant karsto 
to užtenka kad grįžusios į namus senutės sakytų 

gražios buvo laidotuvės jeigu ne tas šnekorius 

tavo senas bičiulis dėlioja pasjansą taisyklinga kalba 

tik taip tyliai taip tarsi kalbėtų su savimi 

gal su tavimi tik jau mirusiu o tie girdi ir pusbalsiu tariamą žodį 
ir tik lūpom piešiamą 

negirdi senutės gal tik viena ausylesnė 

toji kaip aidas pagarsina kiekvieną lėtapėdį žodį 

balso neturi tai nėr ko ir cit prie kapo 

sudunda kaimynas 

ne taip garsiai aišku kad šnekorius girdėtų tik taip 

sau savo kaimynėms senutėms 

ir aš neturiu balso todėl dažniausiai ir neinu prie duobės 
pasišneku su bičiuliu užčiauptom lūpom iš tolo 

nei maldos nei išmaldos nieko iš bičiulio nebeprašau 

gražios laidotuvės jeigu ne tas šnekorius 

gadina scenarijų jau pirštinės nebesaugo gyvybės 

vos nulaiko vainikus trypčioti nesmagu o noris 

ir aš negirdžiu argi svarbu čia juk iš reikalo tradicija taip sakant 
nei gražiau nei smagiau nepasakys už tave 

ir vis dėlto noris išgirsti keisti tie žmonės prieš mirtį 

kai dunkteli grumstas į karsto stogą. 

man pasirodo kad ir tu arsidūsti 


(31) 


meniu 


paskutinės vakarienės meniu 
nusinešė į kapą neįvardinti virėjai 
atminty liko tik vyno dėmės 

Ir neraugta duona 

dar žuvis kuri nepateko į dangų 


mano tikėjimas kaip pieninis dantis 


iki šiol manęs neapleidžia 
gadina sukandimą kliba vos prasižioju 


(35) 


tik eilėraštis 


ir tai viskas 

klausiu tavęs grįžusio iš eilėraščio, 
pradžioje kaip visad netikėta eilutė 
riktas kaktomuša su balsais 

kurie yra nepakaltinami vaikščiojantys 
po svetimus gyvenimus tarsi ištrūkę 

iš tramdomųjų marškinių 

toliau brėžiniai ant kalkinio vaizduotės popieriaus 
išrašai iš žodynų iškarpos iš kapinių išnašos 
derybos su atminties riteriais 

prie apvaliojo stalo dėl jus primae noctis 
schemos smėly ar sniege 

nelygu merų laikas 

kol ima ryškėti griaučiai 

kas patvirtins kad esi teisingam kely 
kad statinys adlaikys kalbos decibelus 
tuštumos paskalius 

miesto vyriausiasis architektas 

deda parašą po tavo projektu 

po tavo vardu 

kiek metų jo laukei 

ir tik dabar pradedi kasti duobę: 
pamatams tik dabar prakaituoji 
statybose vienas be gizelių 

mūriji eilučių perdangas 

tinkuoji logikos plyšius 

dažai pastelinėm spalvom 

ir tik dabar 

įkvėpi griaučiams savo gyvybę 


(4) 


ir tai viskas? 
ilgai nebuvo tavęs 


(35) 


muzikinė dėžutė 


prasidėdavo kaip visad 

sekmadienį po pietų 

kai laikas užsnūsdavo liepos šešėly 

po kiemo axis mundi kuriame kybodavom 
pusžaliai vaisiai raudonieji spaliukai 
pratrūkdavo tylos votys 

Vliarjabtvajumat" ubju ir dar daugiau smuikų ir čelių 
paleisdavo į darbą 

vėl pageidavimų koncertas 

sakydavau broliui 

ne popso karaliai 

dekoracijos nekeičiamos 

kaip ir patalynė 

nori tik meilės atožvalgos supratimo 

nori nedaug veik neįmanomo 

jiems pritardavo kitas kaimynas 

su armonika kiek pamišęs 

sakyčiau dabar 

tada grojo mažoro tonacijoj 

sako girtuokliai išmirė nuo acetono 

klijų ir lako 

nemokėjo gyventi 

užtat mokėjo negyventi 

kiekvienas instrumentas 

turėjo vietą kalvarijų orkestre 

net ir tie bebalsiai ar daužę kilimų būgnus 
iki šiol pasuku muzikinės dėžutės 
rankeną negražiai mirę 0 taip gražiai 
groja 


(36) 


namų vaizdeliai 


prasuku vaizdajuostę su katinu 

kurio niekada neturėjau 

štai tas mano pirmasis benamis 

paslapčia parsineštas į namus užanty 

tėvo išspirtas su keiksmais tą pačią dieną 
blogio įsikūnijimas dabar suprantu kad ne tėvas 
bulgakovo begemotas šėtono parankinis 


o štai ir antras plyšy tarp sandėliukų 

užsismaugęs paspęstoj vielos kilpoj 

tas tikriausia nukeliavo tiesiai į pragarą 

anot sergejaus kasdien tykojęs jo baltagūžių balandžių 


štai dar vienas juosta kiek nusitrynus 

sunku atpažinti kieno jis 

tiksliau tik galva ant suklypusios išvietės stogo 

ir romka apsipažino verkė kruvinom ašarom 
pasirodė be reikalo jo katinas grįžo po medžioklės 
šis tebuvo anoniminė kiemo indėno auka 


vair dar vienas jau šeimynykštis zenono namų dvasia 
pasilenkęs stebeilijuos jam į akis 

o šis tik šast nagais per blakstienas 

vos spėju atšokti nelįsk į dūšią 

vaizdajuostė nespalvota nesimato kaip kraujas 
plūsteli veidan 

ne bičiuliai mes visai ne bičiuliai 


(37) 


čia katinas nindzė pasitinkantis mus tarsi nepasitikdamas 
meditacijos meistras 

juodas kaip pragaro anglys 

mėgstantis šlapintis ant kaimyno buto kilimėlio. 

kitame vaizdelyje jis mūsų jau nepasicinka 

kažkas už kadro sako kaimynas pasistengė 


Čia jau kaimynės katė lanko mane vienišą. 

prie laužo sutemus 

suka ratus glaustos pilna meilės 

eroso apsėsta išties balandis morčiaus metas 

graži kaip nuotaka kitame gyvenime gal ir kitaip pabendrausim 


oštai ir paskutiniai epizodai 

sniego pusnys įmitus žiema 

katės po kaimynų devynaukščio balkonu 
baikščios kaip ir visi sulaukėję žmonės 

bet vos užmato tą moterį traukiančią iš rankinės 
maišelį supuola trinas ropščias 


iš tolo tarsi groteskiškas šventas pranciškus 

su katėmis ant pečių 

vieniša kaip kitaip mokanti daugiau negu vieną kalbą 
ir katinų ir net paukščių 

žiūrėk čia ta pati moteris iš kito maišelio traukia 
sutaupytą duoną laužo kaip plotkelę 

jau ir balandžiai patikliai tupia aplinkui 


(38) 


pavydžiu tokios šeimos 

kur karinai ir balandžiai lygiom prie stalo 
bet nepatinka banalus flmo hepiendas 
todėl siūlau prasukt arvirkščiai 

pradėti nuo paskutinės eilutės 


(9) 


iš zabarijos legendų ir padavimų 


pasipyko sugyventiniai 

grįžęs girtas baladojos apie uždarytas duris 
išdaužė langą. 

o.ta kirviu per nagus 

dėkui tam kurio nė vienas neišpažino 
ne ašmenim tik pentim 

iš skausmo užkaukė per visą kaimą 
laukais nuvinguriavo pas buvusiąją 
palikdamas šliūžę nešienautoj pievoj 
trys dienos praėjo nesulaukė pargrįžtant 
tada susikvietė sūnus 

sūnūs kaip sūnūs 

visad už motiną 

išėjo ieškoti sugyventinio 

brydę surado 

ir pabėgėlį 

nespėjo žaizdų apsilaižyti 

užtvatijo pagaliais 

drūto vyro būta 

ir su dalgiu mosuodavo išsijuosęs 
nežinau nė kur kryželį sukalė 

nė kas 

giminių neturėjo 

buvo ne iš šio kaimo 

tai kaip ir nebuvo 

kaip ir nieko nebuvo 

žmonės tik pasakoja 

kiekvienas vis kitaip 

kad žalčiu buvo virtęs 

tikru žalčių 


(40) 


trečio negalimo 


tai ne lietus dar ne lietus 

nors ir žada prognozės 

griaustinis už vievio geležinkelio stories 
vadinas pietų pusėj 

vadinas orientuojuos erdvėj 

tik nuolat painiojuos laike 

čia tik mašalų spiečius šaudo 

kaip špūlė aukštyn žemyn 

ausdamas vystyklus mano vaizduotei 
mano būsimiems kaulams 

tvarkingam procesijos pasjansui 

kur nebus nieko nereikalingo 

net prisikėlimo 

lietaus vis nėra 

žvilgsnis blaškos po apniukusį dangų 
antrinu sau 

iš ilgesio visa tai 

ir apsiniauks žvelgiantys pro langą 
cituoju iš atminties 

iš būtojo dažninio laiko kurio būta tiek daug 
kad ir šiandien pilnos kertės 

knygų ir dulkių 

slaptažodžių ir rakandų 

kuriais pasidirbau sau ramentus 

nieko neišmetu kasryt iš naujo sudėlioju 
orientuojuos erdvėj 

klaidžioju laike 

kaip sakė toks danas arba-arba 
žvelgiantis pro langą arba pilkas dangus 

arba dar paprasčiau 

mašalų stulpas ir lietaus marška 
vienas kitą užstojantis niekad kartu 
kaip ir aš su savo gyvenimu 

šiame eilėraštyje 

kaip ir aš 

tvankioje palėpėje laukiantis lietaus 
kurio nelaukiu 


(42) 


mažoji ramajana 


vaikštau ant kojūkų taupydamas kojas 
kvėpuoju sudužusio vaikystėj 
termometro gyvsidabriu 

kad prisiminčiau mūšį niekieno žemėj 
kurs tęsės nuo saulėtekio iki saulėlydžio 
ypač sekmadieniais 

kai ilsėjos net debesys 

buvom nemirtingi 

prisikėlėm skylėtais kaip rėčiai šarvais 
grįžom į namus užkasę medinius karo kirvius 
žiūriu pro akinius taupydamas akis 
vis labiau mirtingas 

vis labiau maudžia skyles sąnarius 

jau ir vizos į svečius 

galiojimo laikas baigias 

užsitęsė taika bičiuliai 

gyvenu naktimis taupydamas dienas 
susikroviau atsargas 

kaip prieš karą 

dar išsiskaičiuosim 

pirmais antrais 


(4 


LII 


lietaus pratybos lietaus pratybos 
lietaus pratybos lietaus 
ias lietaus pratybos 

ietaus pratybos 


home sweet home 


užstrigau šiose platumose 

kur į keturias lygias dalis gali padalinti 
metus ir nebemoki kalėdoms atėjus sudėti 
rudens likutis vasaros skolos 

o kur dar žiemos ir pavasario sumo imtynės 
lašininis su kanapiniu 

juodo sniego raukais užtaškytos garvės 

kur paslysti ir čiuoži iš vieno mėnesio į kitą 
nesilaikydamas kalendoriaus lapelių 


užstrigau platumose kur greičio perviršį apmoki honorarais 
nes tai irgi kūryba kuriai reikia vaizduotės 

magyti net tuos kurių nėra šiame gyvenime 

nes ir eilėraštis šiose platumose tik viršyto greičio vaisius 
įsibėgėji iki saldumo burnoje 

po to nors tvanas nors vasaros sodai su viengule palata 
žemės graibymas dehidracija surakinti ratai 


užstrigau šiose ilgumose mylėti sodinti namus 
statyti sūnų auginti plaukus 

gyvenimo moderatorius mato šiose ilgumose 

žemė nėra derlinga greičiau sudygsta šešėliai 

todėl ir sapnuos auga koraliniai rifai 

stalagmitai ir stalaktitai 

šaknimis į viršų mangroviniai miškai 

kada nors atsibusių kitoj platumoj ilgumoj dykumoj 


(47) 


ir tik tada palengvėja 


ir tik tada palengvėja 

kai apsiauni sunkius batus 

su pernykščio purvo gurvuoliais ant padų 

vis dar atrodo kad nepradėjai gyventi 

tik šiaip per dienas svyruoji 

lyg sustojusio laikrodžio svarmuo) 

kaip vėjarodė keiti sapnų kryptį kelis kartus per naktį 


pars sau labirintas minotauras 

ir siūlų kamuolio galas 

kurio nepagauni 

žaidžia kažkas su tavimi tarsi karė su pele 


o tau atrodo kad esi vienas 


kraunies mintinai išmoktus daiktus 
tarsi į pirmą kelionę 


(4) 


kovo idos 


asiverčiu kovą per parį vidurį 
kur ir buvo skirtukas 

netyčia paliktas kito skaitytojo 
ir vos įskaitomas komentaras 
pageltusiame paraštės sniege 
saugokis kovo idų 


žinau šis sezonas ne man 

net kraujas per naktį užšąla 

o dieną vėl iš naujo 

vėl polaidžio melancholija 

vėl atleidžia mano taip rūpestingai 
kauptas kaltes 


turėčiau bėgti 

susikrovęs paskubom 

amuniciją spengsmą kairiojoj ausy: 
opas ir orų prognozes 

arba taip kaip stoviu 

su vienais jausmų apatiniais 


bet nepajudu iš vietos 

tiek kartų bėga 

jeigu bent po centrą už kiekvieną 

jau užtektų bilietui į romą ar paryžių 
banaliausią pasaulio sostinę 

tiek tos vaizduotės cezari 

laukiantis pargrįžtančių varnėnų 


(4) 


iš kolekcijos 


parsivežiau dar vieną 
kelionę 

ištraukiu iš kuprinės 

visa permirkus atsiduoda 
vakarykštėm kojinėm 

siužeto pamušalas prairęs 

be draminės kulminacijos: 
geografiniu požiūriu 

galėjo būti sėkminga 
artikuliuotas reljefas 
intriguojantys personažai 

aštri neįprasta lietuvio liežuviui 
virtuvė 

pamenu tik užsidegė burna 
nuo raudonųjų pipirų 
prastovėjau išsižiojęs lietuje 

net lauktuvėms laiko neliko 


(50) 


per lietaus pratybas 


per lietaus pratybas 

buvau šlapiųjų pusėj 

įveikiau miestelį vienu įkvėpimu 

jokio pasipriešinimo 

skėčiais gynės tik moterys ir vaikai 

nuoga butiko manekenė 

be jokios gėdos siūlėsi į sąjungininkus 
nebuvau tikras kad lietuje 

nepradės blukti kaip platano kamienas krantinėj 
barstyti blakstienas verkti juodom tušo ašarom 
žinojau vienas laukė ne karys 

o tuščias kavinės staliukas 

ne spąstai praciviui 

turistas iš neperšlampamos šalies 

su neperšlampamo tabako trupiniais kišenėse 
matavau atstumą nuo gotikos iki baroko 

nuo pranciškaus iki kalvino 

nuo vieno varpo iki kito 

vis trūko sprindžio kad suriščiau virvių galus 
batų raištelius miesto gatves 

kaip labirintai kiauromis sienomis 

galėjau išeiti bet kada 

bet sukau ratus neperšlampamas dervišas 
šokau su įkvėpimu šokau kaip bitė darbininkė 
prieš užmigdytus tranus 

pasakodamas kelionės legendą rodydamas kelią 


į namus iš namų. 

nes miestelis buvo be vardo 
nes jo nebuvo žemėlapy 
nes tik vyko pratybos 
nieko tikra išskyrus lietų 

prie bačkos 97-aisiais 


bręstantis vynas kaip kūdikis 
auga miegodamas 

aiškino medanos vyndarys 
jauniesiems europos poetams 
kalbėjomės pašnibždom 
prietemoj kilnojom taurės 
daužėmės taurėmis be garso 
tramdydami rūsio aidus 
neduok dionise pažadint 

tą tavo kūdikį 

ir išgirsti klyksmą. 
neduokdie po to 

visą gyvenimą sūpuoti 
nelaikšį eilėraštį 

saulės miestas 


Žygimantas manasis jau many — 
drovus, mažytis, virtęs į zigotą. 


MARYJA MARTYSEVIČ 


tavo meilė šiam miestui brandi tarsi vakar būtum atšventus 
sidabrines metines 

aistros tiek kiek reikia kad miegorum rami 

gal net prie sienos gal net viena 

ištikimybės daugiau nors žygimanto karieta vežk 

per sienas kur stovi ištisa dokumentų skaitytojų gvardija 
net vilniuj ar kokiame berlyne 

grįžti mintimis į senąją pavėsinę 

taip tąją kurioje nuo vaikystės 

gyventas antras gyvenimas kadaise ledai eskimo šiandien juodas 
vestuvių balzamas nuo butelio susivemtum 

taurelė mišių kraujo iš tavo rankų neturėtų pakenkti 
šiandien tu šventini neetatinė nestandartinė miesto gidė 
grįžti iš aceicies į vakarykštę dieną 

iš stiklo amžiaus į betono amžių 

sakyčiau geležies toks man jis tolimas 

kūjo ir pjautuvo rūdžių ir kirilicos 

nuo kurio susivemtum bet maža taurelė svaigina 

rodai savo mylimojo nuotraukas 

štai Čia jis pozuoja prieš objektyvą 

namai lyg dantys tokia lygia eile 

tarsi būrų įsikišęs chirurgas 

taip ir buvo sakai po karo vien švarplės teliko 

kapinės ne burna su žeme sulygino ir sudėjo protezus 
argi dėl to skirtųsi žmonės 

kurie sucina ne iš reikalo 

o čia jis vaidina hamletą 

varto tankoj kaukolę tarsi dar nebūtų apsisprendęs 
kodėl nespalvoros norėčiau paklausti tarsi nežinočiau 
todėl ir reikia daugiau poezijos 

juodųjų pykčio gėlių turėčiau sakyti raidžių 

juodų avelių baltose sielose 

šiandien mes tavo paklydėliai maryjka 

imk ir veskis mylimojo sodais 

jauna cukinija 


emigruoju į rudenį 

per pačius karščius kai dulka liepžiedžiais 
ir prakaitas graužia akis 

nusikabinu nuo sienos paveikslus 
kuriuose šypsos liūdnai mano gyvieji ir mirusieji 
monos lizos maniera 

pabučiuoti blykstės 

nusikabinu visą vasarą austus voratinklius 
prisigrūdu kišenes akmenų 

nuo zabarijos vieškelio. 

visa kas būtina nieko daugiau 

ech dar ir tą ekologišką jauną cukiniją. 

iš motinos daržo 

ar panešiu vienas savo kuprinę savo kryžių 
savo milinę be skiriamųjų ženklų 

su pleistrais ant nuospaudų 

nepadailintas grimo kambary 

toks koks esu kareivis be karo 

be mylimųjų šerpų. 

grįšiu sakau būtinai grįšiu 

pamėginsiu sugrįžti dar kartą 

jeigu galios letos tranzitinė viza 

jeigu galėsiu susimokėti valtininkui 

už kontrabandą už viršyrą greitį 
raudonais šlamančiais 

lapais latais frankais obolais 


na štai grįžti neišvykęs 
tai tik dar viena trumpa kelionė 
taip ir sakyk auksaburni 


trumpa kelionė namo 

alpen milch 


kildavau į kalnus tylus 

prieš aušrą vos švintant 

kol nepažliugę ledynai 

tik netyčia į uolą sukibirkščiavus geležis 
ar prarajon nušokuojantis akmenukas 
pažadindavo olose miegantį žiurkėną 

ir tada su pirmu saulės spinduliu 
pasitinkančiu perėjos balne 

krisdavau į slėnį 

šaukdamas nomadų dievo vardą 
užgriūdavau kaip debesies šešėlis 
miegančius vyrus 

imdavau į nelaisvę pusryčius ruošiančias moteris 
valgiau jų ozonu kvepiančią duoną 

ir gėriau jų vynuogių kraują 

ar turėčiau pridurti 

kad tai buvo ryto vaizduotės žygiai 

kad perėjos balne 

nuščiuvęs tik žvelgdavau į 

saulės nurviekstus slėnyje miestus 
traukė mane šis neįmanomas 

sėsliųjų vyndarių ir duonkepių gyvenimas 


bet mano gyvenimas buvo labiau neįmanomas 

world port centre 


vėl laikini namai 
gal net patys laikiniausi 
vienai nakčiai be jokios laikinos moters 


miestas pavargusio jūrininko veidu: 
gerardas sako didžiausias europos uostas 

o laivas kuris matos pro viešbučio langą 
trumpam nuleidęs inkarą į drumstą kanalą 
didžiausias pasauly 

kruizinis skruzdėlynas mery gueen 
pavadinimą perskaitau pats 


skruzdėlės ant viršutinio denio 
neįskaitomais veidais nesuskaičiuojamos 
kiek jų dar žemiau vaterlinijos 

kur blaškos felinio žvėris 

tikrasis kelionės perperuum mobile 


ar juo arplaukei klausia gerardas 

ne sakau juo išplauksiu 

kartu su visais tais kurie 

sėdi prieplaukos bare 

ant lagaminų ir margaspalvių ryšulių 
laukdami komandos kai nuleis trapą 
šeimomis plūstels į pažadėtąją ameriką 

tramdyk vaizduotę 

tai buvo prieš šimtą merų sako gerardas 
dabar jie tik valgo hamburgerius 

ir geria prėską kavą iš įpročio 

škrajojantys olandai kiekvienas pats sau laivas 
pažadėtoji žemė ir kapinės 

jų protėviai grįžta kruiziniais laivais 

nusviesti monetos į kanalo vidurį 


ir aš atsiskaitau smulkiais už kavą. 
įmetu į tuščią puodelį 
skamba kaip pažadas 

Zugersee 


plaukioju rytais ežere 

nuo vieno geltono plūduro iki kiro 

atgal kol drebulių bangos ima vilnyti 
vėstančiais kaulais 

žuvies judesiai tikslūs oro padavimai 

į plaučius tikslūs atmušimai 

kabinuos į gyvenimą visom keturiom 

visais pelekais visais vaizduotės rašmenimis 
ir ta senyva moteris baltu maudymosi kostiumėlių 
stovinti pakelta koja jogos poza 

įsikūnijęs hieroglifas 

kasryt čia kaip žuvėdra sustingsta 

ant liepto sulaikiusi kvėpavimą. 

regis nebekvėpuoja jau penkiasdešimt metų 
tiek pat kiek aš gaudau orą 

žuvis ir žuvėdra 

du atsitiktiniai ežero dėmenys 

vienoje ryto lygtyje 


(6) 


cūgo saulėgrąžos 


ir ta vienuolė 

kuri karpo saulėgrąžų žiedus 

neprinokusius viešpaties įžadus 

saulėtoj sodo pusėj 

ir neša juos į celės prieblandą 

kur išretėjęs nuo maldų oras 

verčia kvėpuoti giliau tarsi girdint 

mylimojo žingsnius kitapus durų 

aidžioje laiptinėje 

kur jėzaus širdis paveiksle ant sienos 
daugkartinė ozono skylė 

pro kurią spinduliuoja snieguotos alpių viršūnės 
vyskupo maironio rigi kulmas keturių kantonų ežeras 
mano poncijus pilotas 


ir tas brolis arvydas 

prieš trisdešimt metų, 

ką tik grįžęs iš armijos 

trumpais pranciškono plaukais 

didele ozono širdim 

atsigręžiantis į kiekvieną dailesnę merginą 
mūsų pramintas broliu saulėgrąža 
ieškantis savo būsimo sūnaus motinos 
bijantis prasilenkti 


(62) 


ir ta sesuo rudu nuotakos abitu sode 
švenčianti savo auksinės vestuves 
gręžias į saulę su šypsena 

gal tik man taip atrodo iš lango 
šešėlinėj gyvenimo pusėj 

gal visai atvirkščiai 

gal tai saulė gręžias ir šypsos 


(63) 


IV 


bruto bruto bruto bruto bruto 
bruto bruto bruto bruto 
bruto bruto bruto 

bruto bruto 

bruto 


taupyklė 


žvaigždės virš manęs 

o manyje kas 

norėčiau dvikovon išsikviest 

karaliaučiaus vienišių 

sukryžiuotume savo vienatvės 

sekundantas būtų trečias lietuvių kalbos 
nemokantis septynių vienatvių autorius 

iš kur tiek pasiutimo iš skrandžio skausmų 
iš kirmino kuris graužia ausies nervą net spengia 
pačiam svarbiausiam kibti į adapus 
nežinau kas manyje belikę 

skambčioja kai einu grįstu taku 

pilna taupyklė metalinių metų 

cezario atvaizdas vienoje pusėje 

bruto kitoje 

keleri meilės metai neto 

tik tiek 

ir dar vos sutemus kai 

vėjas užmiršta kvėpavimo pamokas 

ir debesys plyšta kaip senos paklodės 

po atradusia antrąją pusę androgine 
pilnatis many 

raudona neatšaukiama šviesu kaip dieną 
šikšnosparniai pikiruoja apakę 

kokie ten šikšnosparniai filosofinės mokyklos 
kokie kūrybinio rašymo kursai 

einu iš savo mažo gryno prorelio tik tiek 
ir jokios kritikos 


(67) 


turite teisę tylėti. 
visa, ko nepasakysite, 
gali būti panaudota prieš jus 


tardė neilgai 
triskart paklausė 
ar tikrai neturiu ką pasakyti 


jeigu turėčiau 
galėčiau ir raštu 

kunigui į ausį 

tėvui į akis 

sakiau tikrai 

nebuvo manęs ten kur degė signaliniai laužai 


kur maži cherubinai reikalavo duonos ir reginių 
o poetai žaidė buražodžiais 


kitoj pusėj upės miegojau 
po žilvičio krūmu 
kaip panas dūdelę pasidėjęs po galva 


niekas manęs neatėjo 

pabudau kai vėjas nešiojo pelenus 
nuogirdas ir vakarykščių laikraščių skiautės 
pražiopsojau gyvenimo šventę 


nuteisė gyventi 


iki gyvos galvos 
be amnestijos teisės 


(68) 


viesulo akis 


žaibuoja griaudžia iš visų pusių 

kažkur šešiarankis šiva kaupia įniršį 

mano akims per daug isteriškos šviesos 
mano gyvenimui per mažai lėtos prasmės 
renku nuobaudas už viršytą greitį 

blyksi radarai per visą europą 

nuotraukose vis kitas veido brūkšninis kodas 
negatyvuos kiti įkainiai už greitkelius iš sodomos 
į gomorą nuolaidos už būtąjį dažninį laiką 
už pasikartojančius žodžius kelio ženklus metaforas 
už degantį mozės krūmą 

kuriame blyksi žali zylių žaibai 

beveik adamo žodžiais 

sėdžiu po medžiu 

nežinia kurio tikėjimo 

laukiu nesulaukiu prašviesėjimo 

citros ir būgneliai 

dulkės ir išmatos 

mirusiųjų pelenai gyvųjų žaizdos 

tik stumdoma širma 

už kurios persirenginėja dievai 

mano ausims per daug decibelų 

žaibuoja griaudžia iš visų pusių 

nepalieka plyšelio į tylą 


(60) 


išvirkščios akys 


jau penktą tamsu lapkritis gašlėja 
eina lediniu žvilgsniu 

per mergaičių blauzdas 

otos tik kikena 

kojos užkaitusios 

atrodo kad dega 

nuo sacharos vėjo 

nuo aštrių smėlio smilčių 

viskas joms atvirkščiai 

visos gyvenimo akys išvirkščios 


(70) 


pernykštis sniegas 


skurdi žiema 

sniego vos vos 

pakanka tik kalendoriui 

iš kur paimsiu dabar 

baltas kalėdas 

turėčiau prašyti 

virpėdamas visais gruodžio registrais 
nusižemindamas iki gruodo 
neišmokau mokiausi laužtis 

pro nerakinamas duris kalbėtis 

per stiklą gyventi už sienos 

nieko rimto matau dabar 

tik benamio diplomas tik popierius 
kuriuo susimoku žiemdirbiams 

už vilnones kojines 

už budynes prie laužo 

iš kišenių byra pernykštis sniegas 

iš besmegenio akių 

tik trumpiausios dienos ilgiausią naktį 
atrodo jau sninga 


(1) 


dangaus malūnėlis 


kovas nedosnus vitaminų sukies kaip gali 

išsunki stiklinę sulčių iš kibiro pernykščių obuolių 
perki žydinčias bulves 

irvis tiek minčiai pritrūksta tikslumo 

vedžioja po pašalius trūkinėjančiom ledo kraujagyslėm 
ten kur pėšas varnos dėl nieko 

tyliai stebint taikos balandžiams 

nieko iš esmės ir nebuvo kai pagalvoji 

daug sniego šįmet bus potvynis bus ir aroslūgis 
nieko iš esmės 

jeigu ne tas dangaus malūnėlis 

malantis debesų maną 

visas tavo žiemos atsargas 

tiek to tavęs pernykščio 

keli meilės vitaminai 

pora eilėraščio mineralų 


gromuliuoja tave atrajoja 


(72) 


stuburinis 


pasikabinu ant skersinio 

ir laukiu kol sunoks 

stuburo slanksteliai 

kol ims traškėti kaip rugsėjo kaštonai 
netilpdami spygliuotuose marškiniuose 
bandau išsiriesti 

ištiesinti plaukus kurie garbanojas 

po sumauto lietaus 

laikrodžio spyruokles po sumauto 
gyvenimo sniegą po batais 
nusišnekėjimus ir nutylėjimus 

bandau išsitiesti per visą savo eilėraštį 
kuris nieko neįrodo tik vedžioja 

po kaulų žemėlapius 

po rentgeno nuotraukas sandėlių užkaboriais 
kreidos ženklais iki akligavio 


esi ir dar vietos liks 
atsarginiams slanksteliams 


(73) 


meilės nuotykis 


Ilgesys tai irgi gyvenimo ferma 


DOROTA TERAKOWSKA 


moralas pabaigai kai moteris užbraukia lūpdažiu 
paskutinį bučinį 

kai vyras vėl velkas lygintuvo nemačiusią 
vienatvės išnarą 

moralas pabaigai nes pasakėčia irgi 
gyvenimo forma 

ne pati geriausia kiek per trumpa 

norėčiau romano ilgais sudurtiniais sakiniais 
be kablelių tarp vienarūšių tylos dalių. 

su skyriais kuriuose pasirodo nauji personažai 
ir skyriais kuriuose jie išeina nes čia jiems 
pernelyg nuobodu 

norėčiau romano kuriame vyras ir moteris 
gyvena atskiruose sakiniuose 

ir susitinka tik autoriaus smegenų labirintuos 
norėčiau tokio ilgo romano 

kad vyras nebegalėtų sugižti į pradžią 
klaidžiorų nearpažindamas savo pėdsakų 
rašytų laiškus sau pačiam 

būtų nei šiltas nei šaltas šiaip drungnas 

kad būtų išspjautas iš mokyklos iš nuotykių 
iš aukščiausios sapnų lygos 

ir žaistų už autorių 

norėčiau šiuolaikinio romano be pabaigos 

be moralo 


(4) 


sutartis pagal dangiškuosius standartus 


pasilieku sau teisę tylėti 

netgi tada kai gomuriniu balsu 

skaitau eilėraštį. 

teisę kalbėti 

pro miegus 

teisę Čiaudėti 

kai žydi ievos kai dulkės 

kai šienas po galva 

pasilieku sau teisę pamiršti sielą bažnyčioj 
rūšį kavos iš kurios tirščių buriu kasryt 
teisę plonai pjaustyti kumpį 

storai raikyti duoną 

teisę į baimę į tvankų vidurvasarį į perkūniją 
į namus be žaibolaidžio 

pasilieku sau teisę sekti savižudžiu celanu 
ir išlaikytiniu rilke 

netgi tada kai jų pėdos atšalusios 
pasilieku sau teisę rašyti ant sienų 
aliejiniais dažais ir vandeniniu laku 
kukurūziniu viskiu ir miežiniu alumi 

ant sniego 

nuliais ir kryžiais 


ant savo antkapio 


visas kitas perleidžiu 

mano knygos leidėjui 

už minimalų pragyvenimo lygį 
ir po mirties 


(75) 


manęs lieka vis mažiau 
ir man tai patinka 


nes dienos ilgėja vis mažiau laiko noktiurnams 
pasisėdėjimui su bičiuliais prie vaškinės šviesos 

nes dievas prisakė dirbti 

nes tėvas pamokė kaip kalti nuo brėkšmos iki saulės laidos 
kad ir pirštai liktų sveiki ir vinys sočios 

tarsi pianinu grotum. 

ar stogą keliu ar kokį karstelį su kaminėliu 

būsimam negyvenimui pasidirbu 

dažniausiai iš klausos kas kad ant ausies meška užlipo 
muzikantas pats sau ir dirigentas 

nes džiazuoju per dieną plaktuku 

pjūklą virkdau 

sušilęs iki paskurinio akordo 

nes laimingas kaip tada kai išmokau skaityti 

po ancklode su vaškine žvakele 

nes vienas per naktį 


(76) 


pelenų diena 


po lietaus kurio užtektų lietvamzdžiui 

bet ne būsimam derliui 

pelenai ir tie sugrįžta atsiūmei skolų 

kimba į plaukus iš tolo regis padėvėta aureolė 
iš arti jau pražilęs iki kaulų 

kada spėjau pralošti visą pavasarį 

stačiau už grįžtančius paukščius inkilus kėliau 
maniau jie greičiausi 

laimėjo kurmiai užstatė mano žemes dangoraižiais 
sėdžiu su knyga ir šakėmis 

kerštingo neptūno veidu 

po lietaus kurio užtektų pienei 

bet ne eilėraščiui 

norėčiau arsilošti 

paskutinis žetonas 

prie rašomojo stalo 

maišyk kortas krupjė ar kaip ten tave 

sielų supirkinėtojau arpirkėjau kaip ten tave 


[LA] 


skiemuo po kablelio 


kelintas skiemuo po kablelio 

pramuša šarvą 

ir užbaigia tylos paliaubas 

skaičiuoju iki paskutinio 

laiptelius kuriais nėšu savo dūstantį kryžių 
į kalno viršūnę 

skaičiuoju praeivius kapinėse 

net ir tuos kurie klaidžioja be tikslo 
eilėraščio eilutes kompiuterinio formato puslapy 
skaičiuoju kol išsimušu iš namų, 

maniau jau pabėgau 

nuo didžiųjų kalbos klaidų nuo skyrybos ženklų 
greitkelyje tarp dviejų žmonių 

kur ištinka avarijos tuos 

kurie užsižiūri į veidrodėlius: 

į pracitį į savo vienatvės komas 

ir atvirus atminties lūžius 

tiek nedaug trūko 

iki komerciškai sėkmingesnio scenarijaus 
kai žemė skaičiuotų už mane lietaus lašus 
litus lapus po šalnų 

dabar tik stoviu pajūry 

sakyčiau pasaulio pakrašty jeigu 

ne saulėlydis ties horizonto skustuvu 
etatinis skaičiuotojas 

mėtau akmenis prieš bangas 

kelintas akmuo po kablelio 

neskęsta 


(78) 


vien stalinio kalendoriaus lapeliai 
yra išmintingi 


išplėšiau kalendoriaus lapelį 
suglamžiau ir pasiunčiau šiukšlių dėžėn 
tiksliu metimu per petį 
tarsi nieko neįvyko ir išties neįvyko 
o galėjo 
kalendoriaus lapelis pararė: 
„skubėkite, kurkite, rizikuokite" 
galėjau apibėgti seniai marytus bičiulius 
galėjau parašyti eilėraščių pluoštą 
surizikuoti jėgos žaidime 
tai ne 
prisigėriau iš vakaro be jokio reikalo 
kai kitas lapelis tai dienai skirtas 
primygtinai reikalavo: 

i, ką galite aridėti kitai dienai, atidėkite“ 
neatidėjau 


(79) 


tūkstančio vartų miestas 


nustelbia lietūs ir šio miesto balsą 
tylu nors durk į ausį 

pro ostrą bramą traukia skersvėjis 
išverčia skėtį pakelia sijoną. 
sužaibuoja žvilgsnis 

apsivynioja aplink nuogus kelius 
be garso esu tik amalas 
neprigyjantis vilniaus akligatviuos 
šokinėjantis iš vieno nebylaus filmo 
kadro į kitą. 

ieškau siužeto užuomazgų 

ber vis kažkaip atvirkščiai išeina 
miestas jaunėja aš senstu 

žiū ir grįžtu į vartus 

kur stoviu laukdamas kamuolio 
vaikystės kieme 

visi seniai išsiskirstė 

stoviu miesto vartuos 

kažkaip be siužeto 

sakyčiau be ryšio 

iki šiol 


(80) 

